Diari Oficial de la Generalitat Valenciana


Sumari del DOGV 8906, del 16-09-2020 (2020/7346)

ACORD d'11 de setembre de 2020, del Consell, pel qual s'autoritzen transferències de crèdits i ajustos de línies en l'annex de transferències i subvencions en el programa 431.60 "Innovació ecològica en la construcció" de la Vicepresidència Segona i Conselleria d'Habitatge i Arquitectura Bioclimàtica per import global de 478.000,00 euros (Exp. 14.007/20-098).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7346


Data del document
:   11-09-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de setembre de 2020, del Consell, pel qual s'autoritzen transferències de crèdits i ajustos de línies en l'annex de transferències i subvencions en el programa 431.60 "Innovació ecològica en la construcció" de la Vicepresidència Segona i Conselleria d'Habitatge i Arquitectura Bioclimàtica per import global de 478.000,00 euros (Exp. 14.007/20-098). [2020/7346]  
La Direcció General d'Innovació Ecològica en la Construcció està tramitant el projecte d'Ordre de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït, Pla IRTA (Impùls a la Innovació i Recerca aplicada per a la Transició ecològica en l'Arquitectura), mitjançant subvencions de concurrència competitiva i que seran finançades a través de la línia S1719 «Foment pràctiques innovadores mitjançant projectes pilot» del capítol 7 del programa 431.60, «Innovació ecològica en la construcció» dotada actualment amb un crèdit de 700.000,00 euros que es considera insuficient pels següents motius:  
En el context d'emergència climàtica declarat pel Consell l'any passat i la crisi provocada per la irrupció de la COVID-19, aquesta línia de subvencions contribueix a fomentar una «reconstrucció verda» i respectuosa amb el medi ambient i la ciutadania, evidenciant les possibilitats que la innovació aplicada ofereix en aquest àmbit com a catalitzador d'una transició ecològica de l'entorn construït, així com per a fomentar la resiliència del nostre hàbitat enfront d'adversitats.  
  
Aquesta línia de subvencions està orientada a tres programes d'actuació per a donar resposta a l'escenari actual:  
- Programa 1. Projectes: Subvencions per a l'elaboració de projectes arquitectònics que fomenten la incorporació de mesures sostenibles i potencien la transferència tecnològica i la innovació aplicada, contribuint a la transició ecològica en la construcció, donant suport a la lluita contra el canvi climàtic.  
- Programa 2. Obres: Subvencions per a l'execució d'obres que fomenten la incorporació de mesures sostenibles i potencien la transferència tecnològica i la innovació aplicada.  
- Programa 3. Investigació: Subvencions per a projectes d'investigació aplicada i desenvolupament de producte en matèria d'innovació en l'arquitectura i foment de la transferència tecnològica.  
En l'actual context, resulta imprescindible fomentar l'impuls d'aquestes iniciatives, donant suport a aquesta transició cap a una Europa neutra en emissions de carboni.  
Ateses aquestes circumstàncies, resulta necessari un increment en la dotació de l'esmentada línia de 478.000,00 euros, que es finançarà mitjançant la transferència de disponibilitats tant del capítol 2 del mateix programa, no afectes a cap compromís, com de la minoració de les dotacions de diferents línies de subvenció de capítol 4 i 7 del mateix programa, mitjançant la conformitat dels beneficiaris afectats en aquells casos que així es requereix.  
A aquest efecte i en virtut del que es disposa en els articles 21 23 i 26 de la Llei 10/2019, de 27 de desembre, de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió d'11 de setembre de 2020,  
  
  
ACORDA  
  
Primer  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
93.31.85.683.29.4 250.000,00  
65.55.17.669.76.3 80.000,00  
Total minoracions 330.000,00  
  
  
  
Segon  
Autoritzar un increment de crèdit en l'aplicació 35.34.44.439.67.8 per import de 330.000,00 euros.  
  
Tercer  
Autoritzar els ajustos en la dotació de les línies de transferències i subvencions del programa 431.60 pels imports que es detallen a continuació, que implica la supressió tècnica de les línies S1718, S8293 i X1728:  
Quart  
Com a conseqüència de la minoració de la línia de transferència X1728, el pressupost de l'Institut Valencià de Finances s'actualitzarà de la forma que figura a continuació:  
1) Minorar el pressupost d'ingressos, en el capítol 7, per import de 148.000,00 euros.  
2) Minorar el pressupost de despeses, en el capítol 8, per import de 148.000,00 euros.  
  
València, 11 de setembre de 2020  
  
La consellera secretària  
Mónica Oltra Jarque